Детска градина „Ален мак” град Трън

**Трън,обл.Перник ул.” Христо Ботев” №9 тел.:077312215,**

**е-mail:tran\_odz@abv.bg**

Утвърждавам:

Розалина Гаврилова

*Директор на ДГ „Ален мак“*

**ПРОГРАМА**

**за предоставяне на равни възможности и за приобщаване**

**на децата от уязвими групи**

**ЗА УЧЕБНАТА 2020/2021 ГОДИНА**

**Приета с Решение на Педагогически съвет,проведен на 16. 09. 2020г. Настоящата програма цели да начертае целите и задачите на работа с деца от ДГ „Ален мак“ и урежда взаимоотношенията между институциите, във връзка с предоставянето на приобщаващо образование.**

Всяко дете има право на достъп до образование независимо от етническия му произход, наличието на увреждане или икономическото положение на семейството му и това право е залегнало в Конвенцията на ООН за правата на детето. Процесът на приобщаване се състои в търсене на ресурсите на всяко дете за активното му участие в училищната общност.

Настоящата Програма за предоставяне на равни възможности и за приобщаване на деца от уязвимите групи е разработена при съобразяване нормите на Закона за предучилищното и училищното образование и Наредбата за приобщаващото образование, определяща държавния образователен стандарт за приобщаващото образование и в съответствие с действащите стратегически и оперативни национални документи, в изпълнение на

държавната политика за предоставяне на равни възможности на всички български граждани и за приобщаване на децата и учениците от уязвими групи.

Уязвими са онези лица и групи от хора, които търпят ограничения по отношение на участието им в социалния живот и ползването на социални права. Уязвимите групи не успяват да получат достъп или да се възползват от възможностите, които предлагат обществото и икономиката и стават жертва или попадат в ситуация на риск от маргинализиране и социално изключване. Необходима е целенасочена политика на интеграция и предоставяне на равни възможности на децата от етническите малцинства, деца със специални образователни потребности, деца с увреждания, деца с хронични заболявания, деца жертви на насилие както и деца на многодетни семейства. Това са така

наречените уязвими групи деца.

**І. ЦЕЛИ НА ПРОГРАМАТА:**

1. Пълноценна социализация на децата от уязвими групи.

2. Гарантиране на равен достъп до качествено образование за деца от уязвими групи.

3. Утвърждаване на интеркултурното, гражданското и приобщаващото образование като неотменна част от процеса на модернизация в ДГ.

4. Откриване и развитие на уникалните заложби на децата от уязвими групи.

**ІІ. ДЕЙНОСТИ ЗА ПОСТИГАНЕ НА ЦЕЛИТЕ:**

**Дейности за повишаване компетентностите на учителите за работа с деца от уязвими групи:**

1. Осигуряване на допълнителна квалификация на педагогическите специалисти за работа в мултикултурна образователна среда.

2. Изграждане и функциониране на информационна система за проследяване на деца в риск.

3. Прилагане на разнообразни практики насочени към съхраняване и развитие на културната идентичност на децата от етническите малцинства.

4. Ранно идентифициране на деца от уязвими групи.

5. Ранно оценяване на потребностите и превенция на обучителните затруднения.

**Дейности за интеграция на децата от уязвими групи в детската градина и за подобряване на училищната готовност:**

1. Създаване на условия за успешна адаптация на децата от уязвимите групи и пълноценно включване в образователния процес.

2. Повишаване на степента на училищна готовност на децата от ромски произход за осигуряване на равен старт в училище.

3. Подобряване на здравния статус на децата от уязвими групи чрез редовно наблюдение на здравното, физическото и психомоторното развитие.

4. Превенция на неглижирането, насилието и други рискове в ранна детска възраст.Осигуряване на подкрепа за деца, живеещи в неблагоприятна семейна, емоционална и културна среда.

5. Ранно оценяване на индивидуалните потребности на децата с цел да им се предложи и осигури адекватна помощ.

6. Преодоляване на затрудненията на децата с обучителни проблеми в подготовката за училище чрез осигуряване на специализирана помощ в обучението, общуването с връстниците, справянето с емоционални и други проблеми.

7. Подкрепа на разнообразни съвместни изяви на деца от различни етнически общности за съхраняване и развитие на общите и специфични традиции по регион.

**Дейности за формиране и развитие на родителски умения и подкрепа към родителите:**

1. Повишаване на родителския капацитет за отглеждане и възпитание на децата чрез предоставяне на възможности на родителите от уязвими групи за придобиване на познания,трениране на умения и създаване на нагласи за отговорно и зряло родителство.

2. Повишаване ролята на родителите като основен фактор в социалното, здравното и емоционално развитие на децата.

3. Мотивиране и активно включване на родителите в интеграционния процес, както и приемане идеята за ценността на образованието за бъдещето на децата им.

4. Преодоляване на негативните нагласи и стереотипите на останалите родители към малцинствените и уязвими групи чрез взаимно опознаване и приемане на различията.

5. Провеждане на информационни кампании и родителски срещи за родителите с цел разясняване на взаимните ползи от интегрираното обучение на децата от уязвими групи.

6. Ангажиране на родителите на деца от уязвими групи в обществен съвет.

**Дейности:**

1.Идентифициране на деца, които имат необходимост от подкрепа.

2.Екипна работа на учителите от дадена детска група.

3.Ранно откриване на деца в риск от обучителни затруднения.

4.Дейности по Механизъм за обхват.

5.Представяне на дейности по интереси.

6.Идентифициране на деца със СОП.

Оценка на потребности на деца със СОП .

7.Психологическа подкрепа,психо-социална рехабилитация и консултации при подписан договор с родителите за социална услуга към ЦОП Трън.

8.Превантивни мерки за недопускане отпадане от ДГ.

9.Повишаване интереса на децата,чрез участие в мероприятия на детската градина.

10. Включване в групи за допълнителна работа по БЕЛ по проект АПСПО

11.Стимулиране участието на деца от различни етнически групи в изяви и състезания

12.Обучение на педагогически специалисти за работа в мултикултурна среда.

13.По-голяма атрактивност на преподавания материал, чрез интерактивни методи, онагледяване,практическа насоченост.

**ІV. ОЧАКВАНИ РЕЗУЛТАТИ**

Участие на всички заинтересовани страни в процеса на образователната интеграция.Успешно интегрирани деца в мултикултурна образователна среда.

Повишен обхват в ДГ на деца подлежащи на задължително образование (5-6 г.).Придобити знания, умения и компетентности за работа в мултикултурна образователна среда в подготовката на педагогическите специалисти.

Осъществена квалификация на педагогически специалисти за работа в мултикултурна образователна среда.

**V. ИНДИКАТОРИ ЗА РЕЗУЛТАТ**

-дял от децата, подлежащи на задължително образование (от 5 до 7 години), обхванати в детската градина;

-дял на отпадналите от ДГ за една учебна година;

-дял на учителите, преминали обучение за работа в мултикултурна образователна среда и за работа с деца със СОП.

**Устойчивостта на програмата** ще се измерва чрез осигуряване на трайно и дългосрочно въздействие на постигнатите резултати. Институционална устойчивост:

1. Придобитият опит по време на изпълнение на дейностите по програмата ще бъде използван в бъдещи допълнителни дейности за децата.

2. Изработеният практически модел ще ни помага и в бъдеще да решаваме конкретни проблеми сред децата за решаване на ключови въпроси в съвместната дейност и изчистване на някои пропуски при обучението им.

3. Натрупаните и документирани знания за бит, традиции, обичаи, празници, песни и танци ще бъдат основа в програмата на детското заведение.

**Ефекти по отношение на целевите групи:**

1. Успешното реализиране на програмата ще даде възможност за приобщаване на деца със СОП и децата от етническите малцинствени групи към обществото и те ще могат да развият умения, знания и самочувствие за бъдеща социална, творческа професионална реализация.

2. Предоставянето на равен достъп до образование ще засили мотивацията за

включване в образователния процес.

3. Децата със специфични образователни потребности ще имат възможност да

участват в общи дейности. Програмата осигурява контакти, приемственост,

приятелство и взаимопомощ между децата.

4. Повишената информираност на родителите и придобитите нови знания ще им даде стимул да подкрепят и насърчават своите деца, ще ги превърне в активни партньори в образователния процес и в живота на ДГ.

**Заключение**

Приобщаващото образование е процес на осъзнаване, приемане и подкрепа на

индивидуалността на всяко дете и на разнообразието от потребности на всички деца, чрез активиране и включване на ресурси, насочени към премахване на пречките пред ученето и научаването, и към създаване на възможности за развитие и участие на децата във всички аспекти на живота на общността.

В ДГ „Ален мак“ се обучават деца както от града, така и от

села, значителна час от които са от турската и ромската етнически групи. Детското заведение притежава опит в работата и интеграцията на различни етноси в мултиетническа и мултикултурна среда. Различният етнически състав често поражда проблеми, затруднява се общуването, образователния процес, интеграцията и социализацията на децата.

Недоброто владеене на българския език затруднява качеството на образователния процес и занижава резултатите му, затруднява комуникацията между самите деца. Семейната среда често е пречка за процеса на образователна интеграция. Много от родителите не владеят добре български език и не възприемат образованието като ценност. Голяма част от децата в

ДГ са деца от социално уязвими семейства (безработни, с ниска степен на образование и липса на професионална квалификация, ниско ниво на здравна култура), за които не се полагат подходящи грижи. Част от децата са със здравословни проблеми – с увреждания,хронични заболявания или често боледуващи от инфекциозни болести.

Всички тези условия ни карат да търсим начини за създаване на форми, чрез които децата да преодолеят изоставането си и да усвоят добри модели за общуване и култура на поведение. Комплексните дейности по програмата ще допринесат за преодоляване на различията, осигуряване на равен достъп, успешна социализация и мотивация на деца и родители за участие в образователния процес. Равният достъп до образование и качественото образование са взаимно обвързани –равният достъп означава достъп до

качествено образование, а качественото образование разкрива пълния си потенциал само ако до него има достъп всяко българско дете.

Всички участници в дейностите по програмата са поставени пред равни възможности за участие и реализация. Всяка една от дейностите е фокусирана върху изграждане на среда ,която да утвърждава принципа на равните възможности и липсата на дискриминация по отношение на пол, възраст, религиозни убеждения, физически увреждания и др.

Дейностите по програмата дават възможност за равно третиране и равни възможности на всички участници, учители, партньори, независимо от пол, раса, религиозна принадлежност, възраст, увреждания, сексуална ориентация и пр. За изпълнението на Програмата важно значение има сътрудничеството между всички пряко ангажирани институции, неправителствения сектор и родителска общност. Всички участници в образователния процес (семейство, детска градина, институции, НПО) трябва да бъдат еднакво отговорни и ангажирани за постигането на поставените цели.

Програмата се актуализира в началото на всяка учебна година и в случаи на значителни промени в организацията на работа или на нормативните актове.

С програмата са запознати всички членове на колектива.

Програмата за предоставяне на равни възможности и за приобщаване на децата от уязвими групи на ДГ „Ален мак“ за уч. 2020-2021 г. е разработена съгласно чл.22,ал.2, т.7 от ЗПУО.

Програмата е приета на заседание на Педагогическия съвет с Протокол № 1 от 16.09.2020 г. и е утвърдена със заповед на директора.